Robbie Coltrane

Robbie Coltrane (rodným menom Anthony Robert McMillan; * 30. marec 1950, Glasgow, Spojené kráľovstvo – † 14. október 2022 Larbert, Škótsko) bol škótsky herec. Bol synom klaviristky a súdneho chirurga. Na Glasgow School of Arts študoval maliarstvo, kresbu a film.

Filmové roly 
Stvárnil hlavnú postavu dôvtipného policajného psychológa Eddieho „Fitza“ Fitzgeralda v populárnom televíznom seriáli Cracker. Seriál získal v rokoch 1996 a 1997 cenu BAFTA ako najlepší seriál, cenu Kráľovskej televíznej spoločnosti za najlepšiu drámu; cenu US Cable Ace za najlepší film a seriál a cenu 1993 Broadcasting Press Guilds za najlepší seriál. Coltrane bol za „Fitza“ ocenený cenou BAFTA za najlepší herecký mužský výkon v rokoch 1994, 1995 a 1996. V roku 1993 získal cenu Broadcasting Press Guilds a cenu Silver Nymph za najlepší herecký výkon v roku 1994 na Monte Carlo Television Festival. V roku 1994 bol ocenený kráľovskou televíznou spoločnosťou za najlepší mužský výkon a cenou FIPA a Cable Ace za najlepší herecký výkon.

Filmografia 
 1980 – Flash Gordon
 1993 – Cracker TV seriál
 1995 – James Bond Zlaté oko
 1999 – James Bond Jeden svet nestačí
 2001 – Harry Potter a Kameň mudrcov (Harry Potter and the Sorcerer's Stone)
 2002 – Harry Potter a Tajomná komnata (Harry Potter and the Chamber of Secrets)
 2004 – Harry Potter a Väzeň z Azkabanu (Harry Potter and the Prisoner of Azkaban)
 2004 – Ocean's Twelve: Dannyho dvanástka (Ocean's Twelve)
 2005 – Harry Potter a Ohnivá čaša (Harry Potter and the Goblet of Fire)
 2007 – Harry Potter a Fénixov rád (Harry Potter and the Order of the Phoenix)
 2009 – Harry Potter a Polovičný princ (Harry Potter and the Half-Blood Prince)
 2010 – Harry Potter a Dary smrti - 1. (Harry Potter and the Deathly Hallows: Part I)
 2011 – Harry Potter a Dary smrti - 2. (Harry Potter and the Deathly Hallows: Part II)

Referencie

Iné projekty

Externé odkazy 
 
 

Osobnosti z Glasgowa
Škótski filmoví herci
Škótski divadelní herci
Škótski spisovatelia
Rozprávači audiokníh
Herci zo série Harry Potter
Humoristi
Pseudonymy
Držitelia ceny BAFTA za najlepšieho herca vo vedľajšej úlohe
Držitelia Radu britského impéria
Absolventi University of Edinburgh